54. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ. 1310 της 25 Ιαν. 1964/22 Δεκ. 1965 (ΦΕΚ Α΄ 239) Περί τρόπου διαθέσεως χρυσών λιρών υπό της Τραπέζης της Ελλάδος. Η Νομισματική Επιτροπή, εν τη ασκήσει της κατά τον Α.Ν. 971/1946 αρμοδιότητος αυτής περί προστασίας του εθνικού νομίσματος και επί σκοπώ παρεμποδίσεως της κερδοσκοπίας επί των υπό της Τραπέζης της Ελλάδος εκ του παρ’ αυτή αποθέματος πωλουμένων χρυσών λιρών Αγγλίας, απεφάσισε, δυνάμει του άρθρ. 2 του Α.Ν. 1837/1951, τα ακόλουθα: Η παρ’ οιουδήποτε φυσικού ή νομικού προσώπου αγορά χρυσών λιρών Αγγλίας εκ των πωλουμένων υπό της Τραπέζης της Ελλάδος, γινομένη μέσω επισήμων χρηματιστών, υπάγεται από της πρωΐας της 27ης Ιαν. 1964 εις τους κάτωθι όρους και προϋποθέσεις: 1.Ο λαμβάνων εντολήν προς αγοράν χρυσών λιρών χρηματιστής υποχρεούται όπως λαμβάνη υπεύθυνον δήλωσιν του εντολέως του (καθ’ υπόδειγμα καταρτισθησόμενον υπό της Τραπέζης της Ελλάδος) ότι δεν θέλει ούτος πωλήσει, διαθέσει, ή οπωσδήποτε αποξενωθή της κατοχής των αγοραζομένων χρυσών λιρών, ειμή μόνον αν πωλήση αυτάς εις την Τράπεζαν της Ελλάδος της αγοράς επιτρεπομένης μόνον υπό τας προϋποθέσεις ταύτας. Εν τη δηλώσει θα περιέχωνται πλήρη τα στοιχεία ταυτότητος  του   εντολέως   (ονοματεπώνυμον,   επάγγελμα,  δι(Αντί της σελ. 56,01(α) Σελ. 56,01(β) 356Α – 205 Προστασία του Νομίσματος 26.Β.α.52-54 εύθυνσις κατοικίας και τόπου εργασίας), ειλημμένα υπ’ ευθύνη του χρηματιστού, προσυπογράφοντος δια τούτο την δήλωσιν, εκ νέας αστυνομικής ταυτότητος του εντολέως. 2.Άμα τη καταρτίσει της πράξεως ο χρηματιστής του αγοραστού θα παραδίδη την ανωτέρω δήλωσιν εις τον χρηματιστήν της Τραπέζης της Ελλάδος, όστις μετά του τιμήματος θα παραδίδη αυτά εις την Τράπεζαν της Ελλάδος, κατά τας υπ’ αυτής εκδοθησομένας ειδικωτέρας οδηγίας. 3.Οι αγορασταί χρυσών λιρών εκ των πωλουμένων υπό της Τραπέζης της Ελλάδος υποχρεούνται όπως μη πωλώσι, χρησιμοποιώσι, διαθέτωσιν ή οπωσδήποτε αποξενούνται της κατοχής αυτών, δικαιούμενοι μόνον να πωλήσωσι ταύτας οποτεδήποτε εις την Τράπεζαν της Ελλάδος ή εις τους υπό ταύτης εξουσιοδοτημένους χρηματιστάς επί αποδείξει. Υφιστάμεναι διατάξεις Νόμων ή αποφάσεων της Νομισματικής Επιτροπής εξακολουθούν ισχύουσαι. 4.Η Τράπεζα της Ελλάδος εξουσιοδοτείται όπως παρακολουθήση την πιστήν εφαρμογήν της παρούσης. 